|  |
| --- |
| **NOTĂ INFORMATIVĂ****pentru aprobarea Hotărârii Guvernului cu privire la modificarea anexei nr.2 la** **Hotărârea Guvernului nr.454/2008 cu privire la optimizarea participării organelor centrale****de specialitate ale administraţiei publice, precum şi a altor autorităţi administrative****centrale la executarea angajamentelor asumate faţă de organizaţiile internaţionale** |
| **1.** **Denumirea autorului şi, după caz, a participanţilor la elaborarea proiectului**  |
| Proiectul hotărârii Guvernului privind modificarea și completarea anexei nr.2 a Hotărârii de Guvern nr.454/2008 cu privire la optimizarea participării organelor centrale de specialitate ale administrației publice, precum și a altor autorități administrative centrale la executarea angajamentelor asumate față de organizațiile internaționale este elaborat de către Ministerul Afacerilor Interne. |
| **2.** **Condiţiile ce au impus elaborarea proiectului de act normativ şi finalităţile urmărite**  |
| Proiectul este elaborat în contextul adoptării Legii nr.116/2015 pentru ratificarea Acordului privind cooperarea operaţională şi strategică dintre Republica Moldova şi Oficiul European de Poliţie. Potrivit art.2 din legea citată Guvernul este obligat să întreprinde măsurile necesare pentru realizarea prevederilor acordului menţionat.În conformitate cu prevederile art.6 pct.1 din Acord Republica Moldova desemnează un punct naţional de contact pentru a acţiona ca punct central de contact între Europol şi alte autorităţi competente din Republica Moldova. Potrivit pct.2 schimbul de informaţii între Republica Moldova şi Europol, în conformitate cu acest Acord va avea loc între Europol şi punctul naţional de contact. Potrivit anexei nr.2 la acest acord Punctul naţional de contact pentru Republica Moldova, ce acţionează în calitate de punct central de contact între Europol şi alte autorităţi competente ale Republicii Moldova este desemnat Centrul de Cooperare Poliţienească Internaţională din cadrul Inspectoratului General de Poliţie al Ministerului Afacerilor Interne. Iar autorităţile competente din Republica Moldova, responsabile în temeiul legislaţiei naţionale pentru prevenirea şi combaterea infracţiunilor menţionate în Articolul 3(1) din prezentul Acord sunt: Ministerul Afacerilor Interne, Serviciul de Informaţii şi Securitate, Ministerul Finanţelor (Serviciul Vamal), Centrul Naţional Anticorupţie, Procuratura Generală.Totodată, Republica Moldova a semnat Memorandumul de Înţelegere între Republica Moldova şi Oficiul European de Poliţie privind linia securizată de comunicare din 16.01.2014, prin care a obţinut accesul la canalul securizat SIENA, care permite schimbul direct de date și informații de uz polițienesc dintre Republica Moldova și cele 28 de state-membre ale Uniunii Europene prin intermediul EUROPOL. Se va preciza că, accesul la canalul securizat SIENA presupune anumite costuri care urmează să fie suportate de către Republica Moldova și, prin urmare, acest fapt este posibil doar prin includerea în Schema repartizării  între organele centrale de specialitate ale administraţiei publice, precum şi alte autorităţi administrative centrale a responsabilităţii pentru gestionarea activităţilor ce ţin de executarea angajamentelor, inclusiv financiare, asumate de Republica Moldova sau de autoritatea respectivă faţă de organizaţiile internaţionale (anexa nr.2 la Hotărârea Guvernului nr.454/2008) a Oficiului European de Poliție (EUROPOL). |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Prezentul proiect nu are ca scop armonizarea legislaţiei naţionale cu legislaţia Uniunii Europene. |
| **4. Principalele prevederi ale proiectului şi evidenţierea elementelor noi**  |
| În contextul celor expuse supra, prin prisma proiectului hotărârii Guvernului privind modificarea și completarea anexei nr.2 al Hotărârii de Guvern nr.454/2008 cu privire la optimizarea participării organelor centrale de specialitate ale administrației publice, precum și a altor autorități administrative centrale la executarea angajamentelor asumate față de organizațiile internaționale, se completează anexa nr.2 lit.b) cu poziția 87în care se include Oficiul European de Poliție (EUROPOL) ca organizație internațională a cărei partener în baza Acordului privind cooperarea operaţională şi strategică dintre Republica Moldova şi Oficiul European de Poliţie este Republica Moldova, la achitarea cotizațiilor și datoriilor, și a fost inclus Ministerul Afacerilor Interne ca autoritate administrativă centrală responsabilă. |
| **5.** **Fundamentarea economico-financiară**  |
| În cursul procesului sistematic de folosință de către Republica Moldova a canalului securizat SIENA, este imposibilă stabilirea și estimarea cu exactitate a cheltuielilor pentru accesul la platforma în cauză.Totodată, costul lunar total pe care Europol îl plătește actualmente pentru canalul securizat pentru Republica Moldova este de 2.124,58 mii euro. Trimestrial Europol achită 6.373,74 mii euro, iar 50% din această sumă, adică 3.186,87 euro, urmează a fi achitată de Republica Moldova în conformitate cu art.6 pct. 3. *„Cheltuielile lunare pentru exploatarea liniei securizate de comunicare vor fi partajate între Părţi, fiecare acoperind 50% din cost. Europol va achita în avans toate cheltuielile lunare necesare pentru exploatare. Moldova va rambursa 50% din costurile lunare de exploatare după emiterea de către Europol a unui ordin de recuperare a cheltuielilor în conformitate cu Regulamentul Financiar al Europol”*. Pentru anul 2019 estimarea costului pentru Republica Moldova reprezintă 12.747,48 mii euro.  |
| **6.** **Modul de încorporare a actului în cadrul normativ în vigoare**  |
| Proiectul elaborat se încadrează în cadrul normativ în vigoare, iar promovarea acestuia și eventuala sa aprobare nu va genera ca consecință necesitatea amendării altor acte normative. |
| **7. Avizarea şi consultarea publică a proiectului**  |
| În scopul respectării prevederilor Legii nr.239 din 13 noiembrie 2008 privind transparența în procesul decizional, proiectului hotărârii Guvernului privind modificarea și completarea anexei nr.2 al Hotărârii de Guvern nr.454/2008 cu privire la optimizarea participării organelor centrale de specialitate ale administrației publice, precum și a altor autorități administrative centrale la executarea angajamentelor asumate față de organizațiile internaționale a fost plasat pe pagina web oficială a Ministerului Afacerilor Interne [www.mai.gov.md](http://www.mai.gov.md), la directoriul *Transparența*, secțiunea *Consultări publice*.Proiectul se remite spre avizare autorităților, instituțiilor și altor părți interesate, precum și se va prezenta pentru a fi supus expertizei juridice și anticorupție. |
| **8. Constatările expertizei anticorupţie**  |
| *Se va completa după efectuarea expertizei anticorupție.* |
| **9. Constatările expertizei juridice** |
| Lipsa de obiecții și propuneri. |